CELEX: 32018R2004
Language: el
Date: 2018-12-17 00:00:00
Title: Κανονισμός (ΕΕ) 2018/2004 του Συμβουλίου, της 17ης Δεκεμβρίου 2018, για την τροποποίηση του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη

18.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 322/12
               
            
         ΚΑΝΟΝΙΣΜΟΣ (ΕΕ) 2018/2004 ΤΟΥ ΣΥΜΒΟΥΛΙΟΥ
         της 17ης Δεκεμβρίου 2018
         για την τροποποίηση του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
         Έχοντας υπόψη την απόφαση (ΚΕΠΠΑ) 2015/1333 του Συμβουλίου, της 31ης Ιουλίου 2015, σχετικά με περιοριστικά μέτρα λόγω της κατάστασης στη Λιβύη και την κατάργηση της απόφασης 2011/137/ΚΕΠΠΑ (1),
         Έχοντας υπόψη την κοινή πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕE) 2016/44 του Συμβουλίου (2) θέτει σε ισχύ τα μέτρα που προβλέπονται στην απόφαση (ΚΕΠΠΑ) 2015/1333.
                  
               
                     (2)
                  
                  
                     Στις 5 Νοεμβρίου 2018, το Συμβούλιο Ασφαλείας των Ηνωμένων Εθνών (ΣΑΗΕ) εξέδωσε την απόφαση 2441 (2018), με την οποία επιβεβαίωσε τη σταθερή δέσμευσή του όσον αφορά την κυριαρχία, την ανεξαρτησία, την εδαφική ακεραιότητα και την εθνική ενότητα της Λιβύης και αποφάνθηκε ότι η κατάσταση στη Λιβύη εξακολουθεί να αποτελεί απειλή για τη διεθνή ειρήνη και ασφάλεια. Το ΣΑΗΕ αποφάσισε να συμπεριλάβει νέα παραδείγματα συμπεριφοράς που εμπίπτουν στα κριτήρια ορισμού.
                  
               
                     (3)
                  
                  
                     Στις 17 Δεκεμβρίου 2018 το Συμβούλιο εξέδωσε την απόφαση (ΚΕΠΠΑ) 2018/2012 (3) για την τροποποίηση της απόφασης (ΚΕΠΠΑ) 2015/1333 ώστε να αποτυπωθούν οι αλλαγές που επήλθαν στην απόφαση 2441 (2018) του ΣΑΗΕ.
                  
               
                     (4)
                  
                  
                     Τα μέτρα αυτά εμπίπτουν στο πεδίο εφαρμογής της Συνθήκης και, επομένως, απαιτείται κανονιστική δράση στο επίπεδο της Ένωσης, ιδίως για να διασφαλιστεί η ομοιόμορφη εφαρμογή τους σε όλα τα κράτη μέλη.
                  
               
                     (5)
                  
                  
                     Κατά συνέπεια, θα πρέπει να τροποποιηθεί αναλόγως ο κανονισμός (ΕΕ) 2016/44,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο άρθρο 6 του κανονισμού (ΕΕ) 2016/44, η παράγραφος 1 αντικαθίσταται από το ακόλουθο κείμενο:
            
               
                  «1.   Το παράρτημα ΙΙ περιλαμβάνει τα φυσικά ή νομικά πρόσωπα, τις οντότητες και τους οργανισμούς που καθορίζονται από το Συμβούλιο Ασφαλείας ή από την επιτροπή κυρώσεων σύμφωνα με την παράγραφο 22 της ΑΣΑΗΕ 1970 (2011), την παράγραφο 19, 22 ή 23 της ΑΣΑΗΕ 1973 (2011), την παράγραφο 4 της ΑΣΑΗΕ 2174 (2014), την παράγραφο 11 της ΑΣΑΗΕ 2213 (2015), την παράγραφο 11 της ΑΣΑΗΕ 2362 (2017) ή την παράγραφο 11 της ΑΣΑΗΕ 2441(2018).».
               
            
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.
            Βρυξέλλες, 17 Δεκεμβρίου 2018.
            
               
                  Για το Συμβούλιο
               
               
                  H Πρόεδρος
               
               E. KÖSTINGER
            
         
         
            (1)  ΕΕ L 206 της 1.8.2015, σ. 34.
         
            (2)  Κανονισμός (ΕΕ) 2016/44 του Συμβουλίου, της 18ης Ιανουαρίου 2016, σχετικά με περιοριστικά μέτρα λόγω της κατάστασης στη Λιβύη και για την κατάργηση του κανονισμού (EE) αριθ. 204/2011 (ΕΕ L 12 της 19.1.2016, σ. 1).
         
            (3)  Απόφαση (ΚΕΠΠΑ) 2018/2012 του Συμβουλίου, της 17ης Δεκεμβρίου 2018, για την τροποποίηση της απόφασης (ΚΕΠΠΑ) 2015/1333 σχετικά με περιοριστικά μέτρα λόγω της κατάστασης στη Λιβύη (βλ. σελίδα 51 της παρούσας Επίσημης Εφημερίδας).